LT
L 237/980
Europos Sąjungos oficialusis leidinys
2023 9 26
TFAAK 23-IASIS AIŠKINIMAS
Neaiškumas dėl pelno apmokestinimo tvarkos NUORODOS
— 1-asis TAS „Finansinių ataskaitų pateikimas“ — 8-asis TAS „Apskaitos politika, apskaitinių įverčių keitimas ir klaidos“ — 10-asis TAS „Įvykiai po ataskaitinio laikotarpio“ — 12-asis TAS „Pelno mokesčiai“ PAGRINDINĖ INFORMACIJA
1.
12-ajame TAS „Pelno mokesčiai“ nustatyti reikalavimai dėl ataskaitinio laikotarpio ir atidėtųjų mokesčių turto ir įsipareigojimų.
Subjektas 12-ojo TAS reikalavimus taiko remdamasis taikomais mokesčių įstatymais.
2.
Gali būti neaišku, kaip mokesčių teisė taikoma konkrečiam sandoriui arba konkrečiomis aplinkybėmis.
Ar konkreti apmokestinimo tvarka yra priimtina pagal mokesčių teisę, gali būti nežinoma, kol atitinkama mokesčių institucija ar teismas ateityje priims sprendimą.
Todėl ginčas arba mokesčių institucijos atliekamas konkrečios apmokestinimo tvarkos patikrinimas gali turėti įtakos subjekto ataskaitinio laikotarpio ar atidėtojo mokesčio turto ar įsipareigojimo apskaitai.
3.
Šiame aiškinime: a) apmokestinimo tvarka – tvarka, kurią subjektas taiko arba planuoja taikyti savo pelno mokesčio deklaracijose; b) mokesčių institucija – įstaiga arba įstaigos, kuri (kurios) sprendžia, ar apmokestinimo tvarka yra priimtina pagal mokesčių teisę.
Tai gali būti ir teismas; c) neaiški apmokestinimo tvarka – apmokestinimo tvarka, dėl kurios nėra aišku, ar atitinkama mokesčių institucija pripažins tą apmokestinimo tvarką priimtina pagal mokesčių teisę.
Pavyzdžiui, subjekto sprendimas neteikti pelno mokesčio deklaracijos mokesčių jurisdikciją turinčioje šalyje arba neįtraukti tam tikrų pajamų į apmo­ kestinamąjį pelną yra neaiški apmokestinimo tvarka, jeigu neaišku, ar ji yra priimtina pagal mokesčių teisę.
TAIKYMO SRITIS
4.
Šiuo aiškinimu patikslinama, kaip taikyti 12-ojo TAS pripažinimo ir vertinimo reikalavimus, kai egzistuoja neaiš­ kumas dėl pelno apmokestinimo tvarkos.
Tokiu atveju subjektas turi pripažinti ir vertinti savo einamojo laikotarpio arba atidėtojo mokesčio turtą ar įsipareigojimą taikydamas 12-ojo TAS reikalavimus, remdamasis apmokestina­ muoju pelnu (mokesčių nuostoliu), mokesčių bazėmis, nepanaudotais mokesčių nuostoliais, nepanaudotais mokesčių kreditais ir mokesčio tarifais, nustatytais taikant šį aiškinimą.
KLAUSIMAI
5.
Kai egzistuoja neaiškumas dėl pelno apmokestinimo tvarkos, šiuo aiškinimu paaiškinama: a) ar subjektas neaiškias apmokestinimo tvarkas vertina atskirai; b) subjekto daromos prielaidos dėl mokesčių institucijų atliekamo apmokestinimo tvarkos patikrinimo; c) kaip subjektas nustato apmokestinamąjį pelną (mokesčių nuostolį), mokesčių bazes, nepanaudotus mokesčių nuostolius, nepanaudotus mokesčių kreditus ir mokesčio tarifus ir d) kaip subjektas atsižvelgia į faktų ir aplinkybių pasikeitimus.